Üldkohtu (seitsmes koda) 9. detsembri 2014. aasta otsus – Netherlands Maritime Technology Association vs. komisjon
(kohtuasi T‑140/13)
Riigiabi – Hispaanias kehtiv kapitalirendi korras omandatud teatava vara ennetähtaegse amortiseerimise uus süsteem – Otsus, milles tuvastatakse riigiabi puudumine – Ametliku uurimismenetluse algatamata jätmine – Tõsised raskused – Esialgse uurimise asjaolud ja kestus – Uurimise puudused
1.                     Riigiabi – Komisjonipoolne läbivaatamine – Esialgse uurimise etapp ja ametliku uurimismenetluse etapp – Abi kokkusobivus siseturuga – Hindamisraskused – Komisjoni kohustus algatada ametlik uurimismenetlus – Tõsised raskused – Mõiste – Objektiivsus – Tõendamiskoormis – Asjaolud, mis võimaldavad selliste raskuste olemasolu kindlaks teha – Komisjoni poolt läbi viidud esialgse uurimise kestus ja ebapiisavus või puudulikkus (ELTL artikli 107 lõige ja ELTL artikli 108 lõiked 2 ja 3; nõukogu määrus nr 659/1999, artikli 4 lõige 4 ja artikli 13 lõige 1) (vt punktid 44–48)
2.                     Riigiabi – Mõiste – Meetme valikulisus – Kapitalirendi korras omandatud teatava vara ennetähtaegse amortiseerimise uus süsteem – Üldine meede, mida kohaldatakse kõigi ettevõtjate suhtes (ELTL artikli 107 lõige 1) (vt punktid 54, 90, 99 ja 100)
3.                     Riigiabi – Komisjonipoolne läbivaatamine – Esialgse uurimise etapp ja ametliku uurimismenetluse etapp – Abi kokkusobivus siseturuga – Hindamisraskused – Komisjoni kohustus algatada ametlik uurimismenetlus – Asjaolud, mis võimaldavad selliste raskuste olemasolu kindlaks teha – Pelk kaebuse või seisukohtade esitamine kolmandate isikute poolt –Välistamine (ELTL artikli 107 lõige 1 ja ELTL artikli 108 lõiked 2 ja 3; nõukogu määrus nr 659/1999, artikli 4 lõige 4 ja artikli 13 lõige 1) (vt punktid 58 ja 60)
4.                     Riigiabi – Abiprojektid – Komisjonipoolne läbivaatamine – Esialgne etapp – Kestus – Kahekuuline imperatiivne tähtaeg, mis on antud selleks, et tagada teavitavale liikmesriigile õiguskindlus – Selle tähtaja ületamise tagajärjed –Tähtaja märkimisväärne ületamine, mis võib olla märgiks tõsistest raskustest, mille korral tuleb algatada võistlev menetlus – Juhtumipõhine hindamine (ELTL artikli 108 lõiked 2 ja 3; nõukogu määrus nr 659/1999, artikli 4 lõige 5) (vt punktid 64, 66, 73, 74 ja 110)
Ese
Nõue tühistada komisjoni 20. novembri 2012. aasta otsus riigiabi SA 34736 (12/N) kohta, milles tuvastati, et Hispaania Kuningriigis kehtiv kapitalirendi korras omandatud teatava vara ennetähtaegse amortiseerimise uus süsteem ei ole riigiabi.
Resolutsioon
1.
Jätta hagi põhjendamatuse tõttu rahuldamata.
2.
Jätta Netherlands Maritime Technology Association’i kohtukulud tema enda kanda ja mõista temalt välja Euroopa Komisjoni kohtukulud.
3.
Jätta Hispaania Kuningriigi kohtukulud tema enda kanda.